open-index/open-wikipedia-markdown huggingface dataset:
ลิขิตเสน่หา

**ลิขิตเสน่หา** เป็นละครโทรทัศน์ จากบทโทรทัศน์และบทประพันธ์ของ พลอยชื่น-รื่นสราญ กำกับการแสดงโดย วรวิทย์ ศรีสุภาพ ผลิตโดย สมจริง ศรีสุภาพ ดำเนินงานโดย บริษัท กู๊ด ฟิลลิ่ง จำกัด และเป็นละครที่สะท้อนปัญหาของสังคมได้เป็นอย่างดี ออกอากาศ ทุกวันพุธ-วันพฤหัสบดี เวลา 20.30 น.ทางช่อง 3 โดยออกอากาศตอนแรกเมื่อ วันพุธที่ 26 ตุลาคม พ.ศ. 2554 และ ออกอากาศตอนสุดท้าย เมื่อ วันพฤหัสบดี ที่ 29 ธันวาคม พ.ศ. 2554

## รายนามนักแสดง

## เพลงประกอบละคร
* สักวันคงได้เจอ โดย มาช่า วัฒนพานิช
* เสียใจที่สุด โดย มาช่า วัฒนพานิช
* ที่ตรงนี้
## เรื่องย่อ
ข้าวตูและไข่ตุ๋นเป็นเด็กมีปัญหา แต่ฟ้านำให้ครอบครัวของข้าวตูและไข่ตุ๋นได้มาเจอ แต่พอทะเลาะกันไปเรื่อย ๆ ทั้งสองครอบครัวก็เริ่มรักกัน แม้จะมีอุปสรรค แต่สองครอบครัวก็เข้าใจ วันหนึ่ง ณนนท์พบว่าเขาหลงรักยี่หวาเข้าแล้ว สุดยอดก็หลงรักยาหยี แต่ณนนท์และสุดยอดจะทำอย่างไร ที่จะทำให้ได้หัวใจของยี่หวากับยาหยีมาครอบครอง

หมวดหมู่:ละครโทรทัศน์ช่อง 3
หมวดหมู่:ละครโทรทัศน์ไทยในปี พ.ศ. 2554
หมวดหมู่:ละครโทรทัศน์โดยกู๊ดฟีลลิ่ง
หมวดหมู่:ละครโทรทัศน์ที่กำกับโดย วรวิทย์ ศรีสุภาพ
ทางแยกต่างระดับรัชวิภา

**ทางแยกต่างระดับรัชวิภา** เป็นชุมทางต่างระดับจุดตัดของถนนวิภาวดีรังสิต ทางยกระดับอุตราภิมุข ถนนรัชดาภิเษก และถนนกำแพงเพชร 2 ในพื้นที่แขวงลาดยาวและแขวงจตุจักร เขตจตุจักร กรุงเทพมหานคร

## ประวัติ
ทางแยกต่างระดับรัชวิภาเริ่มก่อสร้างตั้งแต่ประมาณปี พ.ศ. 2530 เพื่อเชื่อมถนนรัชดาภิเษกส่วนสุดท้าย (วงศ์สว่าง - วิภาวดีรังสิต) แต่ติดปัญหาเนื่องจากการเวนคืนที่ดินในพื้นที่ก่อสร้าง ทำให้การก่อสร้างเป็นไปด้วยความล่าช้า จนกระทั่งการก่อสร้างแล้วเสร็จในปี พ.ศ. 2536

## รูปแบบของทางแยกต่างระดับ
* สะพานข้ามแยกในแนวถนนรัชดาภิเษก และ มีทางแยกบนสะพานไปยังถนนกำแพงเพชร 2 และแยกอื่นๆ
* ถนนระดับดินจากถนนวิภาวดีรังสิตและมีสะพานข้ามแยกต่างระดับแยกไปยังถนนรัชดาภิเษกและถนนกำแพงเพชร 2
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* ทุกเส้นทางมีสะพานข้ามทางแยกเข้าหาโดยตรง

## โครงการในอนาคต
ในอนาคตจะมีการก่อสร้างทางพิเศษประจิมรัถยา ส่วนต่อขยายยกระดับเหนือถนนกำแพงเพชร 2 มาเชื่อมกับทางยกระดับอุตราภิมุขที่ทางแยกต่างระดับรัชวิภาแห่งนี้ เพื่อเพิ่มความสะดวกแก่ผู้ที่ต้องการจะสัญจรไปยังท่าอากาศยานดอนเมือง และสถานีกลางกรุงเทพอภิวัฒน์

## แหล่งข้อมูลอื่น

## อ้างอิง

รัชวิภา
รัชวิภา
ดาเรกะโนะทาเมนิ-ว็อตแคนไอดูฟอร์ซัมวัน?-

**ดาเรกะโนะทาเมนิ-ว็อตแคนไอดูฟอร์ซัมวัน?-** (誰かのために -What can I do for someone?- ) เป็นดิจิทัลซิงเกิลของ AKB48 ออกจำหน่ายวันที่ 1 เมษายน พ.ศ. 2554 และออกจำหน่ายแบบวิดีโอคลิปในวันที่ 6 เมษายน พ.ศ. 2554 โดยจำกัดระยะเวลาจนถึงสิ้นเดือนเมษายน

## ข้อมูลเพลง
เพลงนี้ดิจิทัลดาวน์โหลดผ่านทาง Chaku Uta, Chaku Uta Full, Chaku Uta Full Plus ของทาง RecoChoku และผ่านทาง PC ดาวน์โหลดไซต์ ทาง iTunes Store และ mora

ซิงเกิลก่อนหน้านี้คือ Sakura no Ki ni Narou และซิงเกิลต่อไปคือ Everyday, Katyusha ซึ่งจะนับเป็นซิงเกิลที่ 21, แต่ซิงเกิลนี้จะแตกต่างจากดิจิทัลซิงเกิล Baby! Baby! Baby! ซึ่งจะไม่มีการนับลำดับซิงเกิลที่ซิงเกิลนี้

## รายชื่อเพลง
; Digital Download 
# **ดาเรกะโนะทาเมนิ-ว็อตแคนไอดูฟอร์ซัมวัน?-** (誰かのために -What can I do for someone?-)

## สมาชิก
### "ดาเรกะโนะทาเมนิ-ว็อตแคนไอดูฟอร์ซัมวัน?-"
* ทีม A：โคจิมะ ฮารุนะ, ซาชิฮาระ ริโนะ, ชิโนดะ มาริโกะ, ทาคาโจ อากิ, ทาคาฮาชิ มินามิ, มาเอดะ อัตสึโกะ
* ทีม K：อาคิโมโตะ ซายากะ, อิตาโนะ โทโมมิ, โอชิมะ ยูโกะ, นิโตะ โมเอโนะ, มิเนกิชิ มินามิ, มิยาซาวะ ซาเอะ, โยโกยามะ ยูอิ
* ทีม B：อิชิดะ ฮารุกะ, คาซาอิ โทโมมิ, คาชิวากิ ยูคิ, คิตาฮาระ ริเอะ, โคโมริ มิกะ, วาตานาเบะ มายุ
* ทีม S (SKE48) : มัตสึอิ จูรินะ, มัตสึอิ เรนะ

## อ้างอิง

## แหล่งข้อมูลอื่น
* ข้อมูลจากเว็บไซต์ KING RECORDS
** 『誰かのために -What can I do for someone?-＜配信限定チャリティソング＞』配信のご案内 

AKB48
หมวดหมู่:ซิงเกิลในปี พ.ศ. 2554
ศูนย์เทคโนโลยีโลหะและวัสดุแห่งชาติ

**ศูนย์เทคโนโลยีโลหะและวัสดุแห่งชาติ** (เอ็มเทค) จัดตั้งขึ้นตามมติคณะรัฐมนตรี เมื่อวันที่ 16 กันยายน 2529 เพื่อเป็นหน่วยงานเฉพาะทางที่สนับสนุนการวิจัยและพัฒนาเทคโนโลยีทางด้านโลหะและวัสดุ ต่อมาเมื่อวันที่ 29 ธันวาคม 2534 ได้เข้าร่วมเป็นส่วนหนึ่งของสำนักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงวิทยาศาสตร์ เทคโนโลยีและการพลังงาน (ชื่อในขณะนั้น)

## อ้างอิง

หมวดหมู่:หน่วยงานด้านวิทยาศาสตร์และเทคโนโลยีของไทย
เทคโนโลยีโลหะและวัสดุแห่งชาติ (ศูนย์)
มารีโอ มอนตี

**มารีโอ มอนตี** (, เกิด 19 มีนาคม ค.ศ. 1943) อดีตนายกรัฐมนตรีอิตาลีและรัฐมนตรีว่าการกระทรวงเศรษฐกิจและการคลัง เขาเป็นนักเศรษฐศาสตร์และวุฒิสมาชิกตลอดชีวิต เขาเป็นกรรมาธิการยุโรปตั้งแต่ ค.ศ. 1995 ถึง 2004 โดยรับผิดชอบต่อตลาดและบริการภายใน, ภาษีศุลกากรและการเก็บภาษีตั้งแต่ ค.ศ. 1995 ถึง 1999 จากนั้นเป็นกรรมาธิการส่งเสริมการแข่งขันตั้งแต่ ค.ศ. 1999 ถึง 2004 เขายังเป็นอธิการบดีของมหาวิทยาลัยบอกโกนี เขาได้รับแต่งตั้งเป็นวุฒิสมาชิกตลอดชีวิตในวุฒิสภาอิตาลีเมื่อวันที่ 9 พฤศจิกายน ค.ศ. 2011 และไม่นานหลังจากนั้น ได้รับเชิญจากประธานาธิบดีนาโปลีตาโนให้นำรัฐบาลใหม่ในอิตาลีหลังซิลวีโอ แบร์ลุสโกนีลาออก

## อ้างอิง

หมวดหมู่:นายกรัฐมนตรีอิตาลี
หมวดหมู่:นักเศรษฐศาสตร์ชาวอิตาลี
หมวดหมู่:บุคคลจากแคว้นลอมบาร์เดีย
ลูกัส ปาปาดีโมส

thumb|ลูกัส ปาปาดีโมส
**ลูกัส ปาปาดีโมส** (, ; เกิด 11 ตุลาคม ค.ศ. 1947) เป็นนักเศรษฐศาสตร์ชาวกรีกที่ดำรงตำแหน่งนายกรัฐมนตรีกรีซตั้งแต่วันที่ 11 พฤศจิกายน ค.ศ. 2011

ก่อนหน้านี้ เขาเคยเป็นผู้ว่าการธนาคารแห่งประเทศกรีซตั้งแต่ ค.ศ. 1994 ถึง 2002 และรองประธานธนาคารกลางยุโรปตั้งแต่ ค.ศ. 2002 ถึง 2010 เขายังเป็นศาสตราจารย์อาคันตุกะด้านนโยบายสาธารณะที่วิทยาลัยการปกครองเคนเนดีที่มหาวิทยาลัยฮาร์วาร์ด และเป็นนักวิชาการอาวุโสที่ศูนย์ศึกษาเศรษฐศาสตร์ที่มหาวิทยาลัยแฟรงเฟิร์ต

## อ้างอิง

 

หมวดหมู่:นักเศรษฐศาสตร์ชาวกรีก
หมวดหมู่:นายกรัฐมนตรีกรีซ
หมวดหมู่:บุคคลจากเอเธนส์
เบนิกโน อากีโนที่ 3

**เบนิกโน ซีเมออน อากีโนที่ 3** (; ชื่อเกิด **เบนิกโน ซีเมออน โกฮวงโก อากีโนที่ 3**; 8 กุมภาพันธ์ ค.ศ. 1960 - 24 มิถุนายน ค.ศ. 2021) หรือรู้จักกันในฉายา **นอยนอย อากีโน** () และในภาษาพูดว่า **ปินอย** () เป็นนักการเมืองชาวฟิลิปปินส์ที่ดำรงตำแหน่งประธานาธิบดีฟิลิปปินส์คนที่ 15 ใน ค.ศ. 2010 ถึง 2016 โดยเป็นลูกชายของเบนิกโน อากีโน จูเนียร์ นักการเมืองที่ถูกลอบสังหาร กับคอราซอน อากีโน ประธานาธิบดีฟิลิปปินส์คนที่ 11 เขาเป็นนักการเมืองรุ่นที่ 4 ในตระกูลอากีโนจากจังหวัดตาร์ลัก

## ชีวิตช่วงต้นและการศึกษา
ชื่อเกิดของนอยนอย อากีโนคือ เบนิกโน ซีเมออน โกฮวงโก อากีโนที่ 3 เขาเกิดในวันที่ 8 กุมภาพันธ์ ค.ศ. 1960 ที่โรงพยาบาลมหาวิทยาลัยฟาร์อีสเทิร์นใน Sampaloc มะนิลา โดยเป็นลูกคนที่ 3 จากทั้ง 5 คนของเบนิกโน อากีโน จูเนียร์ที่ขณะนั้นดำรงตำแหน่งรองผู้ว่าราชการจังหวัดตาร์ลัก กับคอราซอน โกฮวงโก ลูกสาวของ José Cojuangco เบนิกโนมีพี่/น้องสาว 4 คน คือ: Maria Elena, Aurora Corazon, Victoria Elisa และนักแสดงสาว Kristina Bernadette เขาเข้าเรียนชั้นประถมศึกษา มัธยมศึกษา และวิทยาลัยที่ Ateneo de Manila University ในเกซอนซิตี

อากีโนได้รับปริญญาตรีศิลปศาสตรบัณฑิต (สาขาเศรษฐศาสตร์) จาก Ateneo ใน ค.ศ. 1981 อดีตประธานาธิบดี กลอเรีย มาคาปากัล-อาร์โรโย ที่ดำรงตำแหน่งก่อนหน้าตัวเขา เคยเป็นศาสตราจารย์คนหนึ่งของเขาที่มหาวิทยาลัยด้วย

ในเดือนกันยายน ค.ศ. 1972 พ่อของเขา วุฒิสมาชิก และผู้นำฝ่ายค้านคนสำคัญต่อประธานาธิบดี เฟอร์ดินานด์ มาร์กอส ถูกจับกุมฐานล้มล้างการปกครอง จากนั้นในเดือนสิงหาคม ค.ศ. 1973 พ่อของอากีโนถูกนำตัวไปที่ศาลทหารใน Fort Bonifacio

## ชีวิตส่วนตัว
อากีโนไม่ได้แต่งงาน ทำให้เขาเป็นประธานาธิบดีฟลิปปินส์โสดคนแรก อากีโนเคยมีความสัมพันธ์กับ Shalani Soledad สมาชิกสภานคร Valenzuela กีบหลานสาวอดีตวุฒิสมาชิก Francisco Tatad ในเดือนพฤศจิกายน ค.ศ. 2010 อากีโนยืนยันว่าเขากับ Soledad ยุติความสัมพันธ์กันแล้ว ก่อนหน้านั้น เขขาเคยออกเดทกับ Korina Sanchez, Bernadette Sembrano, และ Liz Uy อากีโนกล่าวอย่างเปิดเผยว่าตนชอบสตรีที่อายุน้อยกว่า เพราะต้องการมีลูก

## ถึงแก่อสัญกรรม
ในชั่วโมงต้นของวันที่ 24 มิถุนายน ค.ศ. 2021 แม่บ้านพบตัวอากีโนนอนหมดสติบนเก้าอี้เอนกายที่บ้านในเวสต์ไทรแองเกิล เกซอนซิตี จากนั้นจึงนำตัวไปยังแคปิตอลเมดิคอลเซ็นเตอร์ใน Diliman ทันที โดยมีประกาศว่าเขาเสียชีวิตในเวลา 6:30&nbsp;น. (เวลามาตรฐานฟิลิปปินส์) ของวันนั้น โดยมีการระบุสาเหตุการเสียชีวิตว่ามาจากโรคไต รองจากโรคเบาหวาน

## หมายเหตุ

## อ้างอิง

## แหล่งข้อมูลอื่น

* 
* Official profile in the website of the Senate of the Philippines
* Inaugural Address of President Benigno Aquino III | June 30, 2010
* President Benigno Aquino III's First State of the Nation Address | July 26, 2010
* President Benigno Aquino III's Second State of the Nation Address | July 25, 2011
* President Aquino's speech before the United Nations General Assembly | September 24, 2010

 

หมวดหมู่:นักการเมืองฟิลิปปินส์
หมวดหมู่:ประธานาธิบดีฟิลิปปินส์
หมวดหมู่:บุคคลจากมะนิลา
หมวดหมู่:บุคคลจากเกซอนซิตี
หมวดหมู่:บุคคลจากจังหวัดตาร์ลัก
หมวดหมู่:คริสต์ศาสนิกชนนิกายโรมันคาทอลิกชาวฟิลิปปินส์
หมวดหมู่:ชาวฟิลิปปินส์เชื้อสายจีน
ไรอัน บาเบิล

**ไรอัน กูโน บาเบิล** (; เกิด 19 ธันวาคม ค.ศ. 1986) เป็นนักฟุตบอลชาวดัตช์ ปัจจุบันเล่นในตำแหน่งปีก ให้กับกาลาทาซาไร และทีมชาติเนเธอร์แลนด์

บาเบิลเริ่มอาชีพนักฟุตบอลกับเอเอฟซีอาแจ็กซ์กับทีมเยาวชนจนเลื่อนมาอยู่ทีมชุดใหญ่ เล่นได้อยู่ 3 ฤดูกาลจึงย้ายมาอยู่กับลิเวอร์พูลกลางปี ค.ศ. 2007 ซึ่งก็ไม่ได้ลงเป็นทีมชุดใหญ่เท่าไรนัก จากนั้นย้ายไปอยู่กับเทเอสเก 1899 ฮอฟเฟนไฮม์ ในเดือนมกราคม ค.ศ. 2011 บาเบิลเริ่มเล่นให้กับทีมชาติเนเธอร์แลนด์ ตั้งแต่ปี ค.ศ. 2005 และเป็นตัวแทนทีมชาติเยาวชนในทุกระดับอายุ เขาได้ลงแข่งในฟุตบอลโลก 2 ครั้ง ในปี 2006 และ 2010 โดยครั้งหลังเข้าสู่รองชิงชนะเลิศ

## อ้างอิง

## แหล่งข้อมูลอื่น

หมวดหมู่:ปีกฟุตบอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:นักฟุตบอลกาลาทาซาไรสปอร์คูลือบือ
หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:นักกีฬาจากอัมสเตอร์ดัม
หมวดหมู่:นักฟุตบอลในโอลิมปิกฤดูร้อน 2008
หมวดหมู่:ผู้เล่นเดปอร์ติโบเดลาโกรุญญา
หมวดหมู่:ผู้เล่นในลาลิกา
รายชื่อผลงานของเอเคบีโฟร์ตีเอต

ผลงานของ AKB48 ประกอบด้วยสตูดิโออัลบั้ม 8 ชุด คอนเสิร์ตอัลบั้ม 32 ชุด มิวสิกวีดีโอ 107 เพลง ซิงเกิล 70 ชุด และเพลงประกอบภาพยนตร์ 5 เพลง

## ซิงเกิล

### เพลงอื่น ๆ ที่ติดชาร์ต

## อัลบั้ม
### สตูดิโออัลบั้ม

### สเตจอัลบั้ม

#### ฉบับสตูดิโอเรกคอร์ดดิงส์
เมื่อช่วงต้นปี 2013 AKB48 ได้ปล่อยสเตจอัลบั้มในฉบับสตูดิโอเรกคอร์ดดิงส์ออกมา ซึ่งเป็นการรวบรวมเซ็ตลิสต์ของการแสดงทั้ง 20 ชุด ประกอบด้วยสเตจอัลบั้ม 8 ชุดและเพลงพิเศษที่ยังไม่ได้ปล่อยออกมาก่อนหน้านี้

### คอนเสิร์ตอัลบั้ม

## ผลงานวิดีโอ
### มิวสิกวิดีโอ

### นิตยสารดีวีดี

### สเตจดีวีดี

## ผลงานการแสดง
### คอนเสิร์ต

### AKB48 Nemousu TV

### ภาพยนตร์
* Densen Uta (2007.8.25)
: The main casts were Yūko Ōshima, Sayaka Akimoto, Haruna Kojima, and Atsuko Maeda. The AKB48 group themselves were shown at a scene containing a live concert.

### ทีวี/ดรามา
* Music Station (2006.6.9, 2009.3.13)
: First time on Music station; performed *Skirt, Hirari*.
* Densha Otoko Deluxe -Saigo no Seisen- (2006.9.23)
: AKB48 (members back then) appeared as a group, as themselves.
* Karada de Asobo
: All 4 members of "Honegumi from AKB48" (Tomomi Itano, Manami Oku, Erena Ono, and Kayano Masuyama) appeared.
* AKB48+10! (2007.10-)
* AKB1ji59fun! (2008.1-2008.3)
* AKB0ji59fun! (2008.4-2008.9)
* AKB Nemosu TV (2008.7-)
* AKBingo! (2008.10-)
* AKB Nemosu TV season 2 (2009.7.10-)
* Shukan AKB (週刊AKB) (2009.7.10-)
* AKB Nemosu TV season 3 (2009.10-)
* Majisuka Gakuen (マジすか学園) (2010.1-)
* Q10 (Atsuko Maeda) (2011-3)
* Hanazakari no kimitachi e 〜Ikemen Paradice〜 2011 (Atsuko Maeda)
* Saiko no Jinsei (2012) (Atsuko Maeda)

### รายการโทรทัศน์ในประเทศไทย
* รายการ ล้วงลับตับแตก โชว์ (ชื่อก่อน: ล้วงลับ UpLoad และ TUCKY TUCKY SHOW) ช่วง AKB48 YES OR NO (มกราคม-มีนาคม 2012)

### วิทยุ
* Countdown Japan (2006.4-2007.3)
: Few members appeared on the radio, differing every week.
* AKB48 no Yonpachi After (2006.4-2006.9)
* ON8 (2006.11-)
: Section of the show called "HashiraNIGHT with AKB48"
* AKB48 Konya wa Kaeranai... (2007.4-)
* AKB48 Ashita made Mou chotto. (2007.10-)
### เว็บดรามา
* Suzuki Wagon R presents Kissa Versailles (2007.3.14-5.7)
: All AKB48 Team K members appear; former member Ayumi Orii as a star.

## อ้างอิง

## แหล่งข้อมูลอื่น
* AKB48 Discography (Official Site)
* AKB48 Discography (You, Be Cool!/KING RECORDS)
* AKB48 Discography (DefSTAR Records)
* AKB48 DVD&CD Catalog  (AKS)

หมวดหมู่:ซิงเกิลในปี พ.ศ. 2554
หมวดหมู่:เอเคบีโฟร์ตีเอต
หมวดหมู่:ผลงานกลุ่มเพลงป็อป
เจ้าหญิงเงือกน้อย

**เจ้าหญิงเงือกน้อย**, **Little Mermaid**, **The Little Mermaid** ฯลฯ อาจหมายถึง

* เงือกน้อย, เทพนิยายโดย ฮันส์ คริสเตียน แอนเดอร์เซน
* เจ้าหญิงเงือกน้อย, รูปปั้นตัวละครในเทพนิยายข้างต้น อยู่ที่โคเปนเฮเกน
* เงือกน้อยผจญภัย, ภาพยนตร์แอนิเมชันของดิสนีย์ อิงเทพนิยายข้างต้น
* เจ้าหญิงเงือกน้อย, มังงะโดย พิงค์ ฮะนะโมะริ
มาลัยเพชร ศศิประภา

**มาลัยเพชร ศศิประภา** มีชื่อจริงคือ **มงคล วิวาห์สุข** เป็นนักมวยไทยชาวไทย ที่บางครั้งเข้าร่วมแข่งในศิลปะการต่อสู้แบบผสม เขาเป็นอดีตแชมป์เวทีมวยราชดำเนิน ปัจจุบันอาศัยอยู่ที่แคลิฟอร์เนียตอนใต้

## ประวัติ
มาลัยเพชรเริ่มฝึกมวยไทยตั้งแต่อายุ 8 ปี เขาเป็นที่รู้จักกันในด้านการเตะทำลายล้าง รวมถึงการกอดรัดกับการต่อสู้ในอีลิท XC เป็นส่วนใหญ่ในการต่อสู้แบบผสม ปัจจุบันมาลัยเพชรว่างเว้นจากการต่อสู้แบบผสมโดยหันมาให้ความสำคัญต่อมวยไทยแทน นอกจากนี้ ภาพยนตร์ชีวประวัติที่อิงชีวิตของเขาเรื่อง *Legendary* ได้เปิดตัวในช่วงปลาย ค.ศ. 2009 ด้วยเช่นกัน

## รายการที่ชนะ
* อดีตแชมป์เวทีมวยราชดำเนิน
* ปัจจุบันเป็นแชมป์รุ่นเวลเธอร์เวท WBC มวยไทยนานาชาติ
* IKBA เวิลด์แชมเปี้ยน
* IKKC ยูเอสเอแชมเปี้ยน
* IMTO ยูเอสเอแชมเปี้ยน
* IMTO เวิลด์แชมเปี้ยน
* IKKC เวิลด์แชมเปี้ยน

## อ้างอิง

## แหล่งข้อมูลอื่น
* Professional MMA record for Mongkhon Wiwasuk from Sherdog
* Malaipet Profile for Contender Asia 

หมวดหมู่:นักมวยไทยชาวไทย
หมวดหมู่:นักต่อสู้แบบผสมชาวไทย
หมวดหมู่:นักมวยจากจังหวัดสุรินทร์
หมวดหมู่:ชาวไทยในสหรัฐ
หมวดหมู่:บุคคลจากรัฐแคลิฟอร์เนีย
หมวดหมู่:ผู้ฝึกสอนมวยไทย
หมวดหมู่:นักต่อสู้แบบผสมที่ใช้มวยไทย
อโศก (อัลบั้มเพลง)

**อโศก** () เป็น สตูดิโออัลบั้ม ชุดที่ 3 ของ **[[ธนกฤต พานิชวิทย์]] (ว่าน AF2)** ซึ่งเป็นอัลบั้มเดี่ยวอัลบั้มแรก หลังจากธนกฤตย้ายสังกัดมาอยู่กับ จีเอ็มเอ็ม แกรมมี่ ซึ่งชื่ออัลบั้ม *อโศก* มีความหมายคือ โศก หมายถึง เศร้า หากเติมคำว่า อ กลายเป็น อโศก ก็จะหมายถึง ไม่มีความเศร้า มีแต่ความสุข

ซึ่งอัลบั้มนี้มีซิงเกิ้ลแรกคือเพลง "หอมปากหอมคอ" ซึ่งปล่อยออกมาในวันที่ 18 กรกฎาคม 2554 ต่อด้วยซิงเกิ้ลที่สองกับเพลง "นาที" โดยอัลบั้ม *อโศก* ออกวางจำหน่ายเมื่อวันที่ 30 พฤศจิกายน พ.ศ. 2554

## รายชื่อเพลง

## Asoke Credits
* **Producer** ธนกฤต พานิชวิทย์
* **Co-Producer** ชวิน จิตรสมบูรณ์, ธานัท ธัญญหาญ, จักรธร ขจรไชยกูร
* **Lyric Director** ธนกฤต พานิชวิทย์
* **Guitar** จั๊ก ชวิน, พี่กั้ง GR และฟุ้ง Better weather
* **Bass** พี่ป้อม, พี่นอ และแจ็ค Better weather
* **Drum** พี่เมา, พี่มาตร GR, ติ
* **Piano & KB** ครูบิ๊ก, คุณฃลุ่ย
* **Brass** คุณปลาทอง
* **All String** Vietrio
* **Chorus** ว่าน, จั๊ก, บิ๊ก, โตน และ พิจิกา จิตตะปุตตะ
* **Studio Engineer** โน้ต Bighitz, จั๊ก ชวิน, ครูบิ๊ก, ว่าน
* **Editor** จั๊ก ชวิน, พี่โต, พี่เบียร์, ครูบิ๊ก
* **Mixdown** พี่ปี๊ด, พี่วุฒิ, พี่เบียร์
* **Mastering** ปณต สมานไพสิฐ
* **Recording Studio** Jugg Studio, Bighitz, Butterfly, IConic, เล็ก-กาง-ใหญ่ สตูดิโอ
* **Mastering Studio** Backhouse Studio
* **Photographer** Ball * Nat A-Time
* **Art Director & Cover Design** นิธิพัฒน์ สุขสวย & พี่หนึ่ง a-day
* **Styling** อดิศักดิ์ โรจน์ศิริพันธ์ Zenithorial

## แหล่งข้อมูลอื่น
* New Release อัลบั้ม Asoke - ว่าน ธนกฤต
* INTERVIEW ALBUM : ASOKE - ว่าน ธนกฤต (Part 1/2)
* INTERVIEW ALBUM : ASOKE - ว่าน ธนกฤต (Part 2/2)

หมวดหมู่:อัลบั้มเพลงในปี พ.ศ. 2554
หมวดหมู่:อัลบั้มเพลงไทยสากล
หมวดหมู่:อัลบั้มเพลงภาษาไทย
หมวดหมู่:อัลบั้มเพลงแนวป็อป
โรงเรียนเทพศิรินทร์พุแค สระบุรี

**โรงเรียนเทพศิรินทร์พุแค สระบุรี** เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษาสระบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณตำบลพุแค อำเภอเฉลิมพระเกียรติ จังหวัดสระบุรี เปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นโรงเรียนในกลุ่มโรงเรียนเทพศิรินทร์

## ประวัติ
**โรงเรียนเทพศิรินทร์พุแค สระบุรี** ก่อตั้งโดยนายสละ หนูเงิน อดีตสมาชิกสภานิติบัญญัติแห่งชาติและสมาชิกสภาผู้แทนราษฎรจังหวัดสระบุรี ร่วมกับประชาชนในตำบลพุแคและตำบลใกล้เคียงเพื่อขยายการศึกษาในระดับชั้นมัธยมศึกษาให้กับชุมชน ซึ่งกระทรวงศึกษาธิการได้อนุมัติจัดตั้งโรงเรียนเมื่อวันที่ 20 เมษายน พ.ศ. 2519 ใช้ชื่อว่า **โรงเรียนพุแควิทยา** เปิดสอนในระดับชั้นมัธยมศึกษาต้อนต้นและหลักสูตรวิชาชีพ โดยใน 2 ปีแรกได้ใช้โรงเรียนหน้าพระลาน "พิบูลสงเคราะห์" ตำบลหน้าพระลาน อำเภอเมืองสระบุรี  จังหวัดสระบุรี (ปัจจุบันอยู่ในอำเภอเฉลิมพระเกียรติ) เป็นสถานที่เรียนชั่วคราว 

ต่อมาได้รับการบริจาคที่ดินบริเวณป่าพระพุทธบาท-พุแค ใกล้สามแยกสวนพฤกษาศาสตร์ พุแค ตำบลพุแค อำเภอเมืองสระบุรี (ปัจจุบันอยู่ในอำเภอเฉลิมพระเกียรติ) จำนวน 50 ไร่ จากกรมป่าไม้ กระทรวงเกษตรและสหกรณ์ เมื่อปี พ.ศ. 2521 และได้รับการก่อสร้างอาคารเรียนจากประชาชนในตำบลพุแคและตำบลใกล้เคียงจำนวนหนึ่งหลัง (ปัจจุบันคืออาคารประชานุเคราะห์) และในปีเดียวกัน โรงเรียนพุแควิทยาได้ย้ายไปยังที่ตั้งปัจจุบัน โดยเริ่มทำการเรียนการสอนเมื่อวันที่ 22 พฤษภาคม พ.ศ. 2521 

ต่อมาวันที่ 9 มิถุนายน พ.ศ. 2546 โรงเรียนพุแควิทยาได้เข้าร่วมในกลุ่มโรงเรียนเทพศิรินทร์ และเปลี่ยนชื่อเป็น **โรงเรียนเทพศิรินทร์ พุแค** และเมื่อวันที่ 30 ธันวาคม พ.ศ. 2563 สำนักงานเขตพื้นที่การศึกษามัธยมศึกษา เขต 4 ได้ประกาศเปลี่ยนชื่อเป็น **โรงเรียนเทพศิรินทร์พุแค สระบุรี** ตามมติเห็นชอบและอนุมัติของคณะกรรมการศึกษาธิการจังหวัดสระบุรี ในคราวประชุมครั้งที่ 14/2563 เมื่อวันที่ 23 ธันวาคม พ.ศ. 2563

## ทำเนียบผู้อำนวยการโรงเรียน

## อ้างอิง

## แหล่งข้อมูลอื่น
* เว็บไซต์โรงเรียนเทพศิรินทร์ พุแค 
* 
* 

หมวดหมู่:โรงเรียนมัธยมศึกษาขนาดใหญ่
พุแค
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสระบุรี
หมวดหมู่:โรงเรียนที่ก่อตั้งในปี พ.ศ. 2519
หมวดหมู่:สิ่งก่อสร้างในอำเภอเฉลิมพระเกียรติ (จังหวัดสระบุรี)
อัมพาตแบบเบลล์

ภาวะ**อัมพาตแบบเบลล์** () เป็นอาการอัมพาตของใบหน้าชนิดหนึ่งทำให้มีการทำงานผิดปกติของเส้นประสาทสมองคู่ที่ 7 (เส้นประสาทเฟเชียล) จนควบคุมการทำงานของกล้ามเนื้อใบหน้าด้านใดด้านหนึ่งไม่ได้ โรคหรือภาวะที่ทำให้มีใบหน้าชาเช่นนี้มีอีกหลายโรค ตั้งแต่เนื้องอกในสมอง โรคหลอดเลือดสมอง โรคไลม์ และอื่นๆ แต่หากไม่พบภาวะซึ่งเป็นสาเหตุได้จะถือว่าภาวะใบหน้าเป็นอัมพาตนั้นเกิดจากภาวะอัมพาตแบบเบลล์ ภาวะนี้ได้ชื่อตามนักกายวิภาคศาสตร์ชาวสก็อตชื่อชาร์ลส์ เบลล์ ซึ่งได้บรรยายภาวะนี้เอาไว้เป็นครั้งแรก อัมพาตแบบเบลล์เป็นโรคของเส้นประสาทเส้นเดียว (mononeuropathy) ที่พบบ่อยที่สุด และเป็นสาเหตุของภาวะเส้นประสาทเฟเชียลเป็นอัมพาตเฉียบพลันที่พบบ่อยที่สุดด้วย
## อ้างอิง

## แหล่งข้อมูลอื่น

หมวดหมู่:ความผิดปกติทางประสาทวิทยา
หมวดหมู่:โรคซึ่งไม่ทราบสาเหตุ
หมวดหมู่:โรคของระบบประสาท
หมวดหมู่:โสตศอนาสิกวิทยา
เอเธนส์นิวส์

**เอเธนส์นิวส์** () เป็นหนังสือพิมพ์ภาษาอังกฤษที่ตีพิมพ์เผยแพร่ในประเทศกรีซ ได้รับการก่อตั้งโดย ยานนิส ฮอร์น ซึ่งเป็นพี่น้องกับ ดีมีตริส ฮอร์น และได้รับการเปิดตัวครั้งแรกเมื่อ 29 มกราคม ค.ศ. 1952

ในปี ค.ศ. 1993 เอเธนส์นิวส์ได้รับการออกแบบและปรับปรุงใหม่เมื่อเป็นของมูลนิธิลัมบรากี ซึ่งเป็นศูนย์วิจัยไม่แสวงผลกำไรที่มีความเชี่ยวชาญด้านการศึกษา จากสถานะนี้เอง ที่ได้เป็นรูปแบบส่วนหนึ่งของลัมบรากีเพรสกรุ๊ป

เอเธนส์นิวส์เป็นหนังสือพิมพ์กรีกรายแรกที่ได้รับการเผยแพร่บนอินเทอร์เน็ต โดยในฉบับออนไลน์นี้ได้ปรากฏขึ้นใน ค.ศ. 1995 ต่อมา ในปี ค.ศ. 2001 ภายหลังจากเป็นหนังสือพิมพ์รายวันมาเป็นระยะเวลา 49 ปี ก็ได้กลายมาเป็นรายสัปดาห์ โดยวางแผงทุกวันศุกร์

เดือนตุลาคม ค.ศ. 2008 หนังสือพิมพ์ดังกล่าวได้ถูกมาเอนพีพับลิชชิงเข้าซื้อกิจการ

เอเธนส์นิวส์นำเสนอข่าวครอบคลุมทุกด้านในข่าวกรีกอย่างต่อเนื่อง ไม่ว่าจะเป็นการเมือง, ประเด็นทางสังคม, ธุรกิจ, ศิลปะกับความบันเทิง และกีฬา ตลอดจนข่าวต่างประเทศ รวมถึงบทวิเคราะห์ทางธุรกิจทั้งในและต่างประเทศโดยนักวิชาการและผู้เชี่ยวชาญชั้นนำ และมีคอลัมน์ขบขันรวมถึงบทความจากผู้อ่าน

หนังสือพิมพ์ *เอเธนส์นิวส์* ได้รับการกล่าวว่า "มุมมองมีชีวิตผ่านสายตาคนนอกโดยบังเอิญอย่างแรง แต่ก็ทำให้พัวพันได้อย่างล้ำลึก"

## บรรณาธิการ
* ยานนิส ฮอร์น (ค.ศ. 1952-1993)
* นิกีฟอรอส อันโตโนปูลอส (ค.ศ. 1993-1994)
* แรโมโล กานดอลโฟ (ค.ศ. 1994-2000)
* จอห์น ซารอปูโล (ค.ศ. 2000-2009)
* อีอออันนา ปาปาดิมิโตรปูโล (ค.ศ. 2009-)

## อ้างอิง

## แหล่งข้อมูลอื่น
* ''Athens News'' website 
* ''Athens News'' blog
* 

หมวดหมู่:หนังสือพิมพ์ภาษาอังกฤษ
หมวดหมู่:หนังสือพิมพ์ในประเทศกรีซ
หมวดหมู่:คณะผู้ยึดอำนาจการปกครองกรีซ
แยกบางเขน 2

**แยกบางเขน 2** เป็นสี่แยกจุดตัดระหว่างถนนงามวงศ์วานกับถนนกำแพงเพชร 6 ในท้องที่แขวงลาดยาว เขตจตุจักร กรุงเทพมหานคร

## รูปแบบของทางแยก
* สะพานข้ามทางแยกในแนวถนนงามวงศ์วาน
* ถนนระดับดินของถนนกำแพงเพชร 6
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* สัญญาณไฟจราจรของรถในถนนระดับดินที่ต้องการตรงไปและเลี้ยวขวา
**หมายเหตุ** *รถทีไปทางตะวันออกของทางแยกนี้จะต้องเลี้ยวซ้ายเข้าถนนวิภาวดีรังสิตเท่านั้น* 

## แหล่งข้อมูลอื่น

## อ้างอิง

บางเขน 2
บางเขน 2
เครื่องยนต์สันดาปภายใน

thumb|250px|right|ภาพเคลื่อนไหวแสดงการทำงานของเครื่องยนต์สี่จังหวะ <br />'''1''' ‐ ดูดไอดี<br />'''2''' ‐ อัดไอดี<br />'''3''' ‐ จุดระเบิด<br />'''4''' ‐ คายไอเสีย

**เครื่องยนต์สันดาปภายใน** () เป็นเครื่องยนต์ซึ่งการสันดาปของเชื้อเพลิง (มักเป็นเชื้อเพลิงซากดึกดำบรรพ์)เกิดขึ้นกับตัวออกซิไดซ์ (มักเป็นอากาศ) ในห้องเผาไหม้ ในเครื่องยนต์สันดาปภายใน การขยายตัวของแก๊สอุณหภูมิและความดันสูงเกิดขึ้นจากการสันดาปทำให้เกิดแรงโดยตรงแก่บางส่วนประกอบของเครื่องยนต์ แรงนี้ตามแบบนำไปใช้กับลูกสูบ ใบพัดเทอร์ไบน์ หรือหัวฉีด แรงนี้เคลื่อนส่วนประกอบไประยะหนึ่ง โดยการเปลี่ยนพลังงานเคมีเป็นพลังงานกลที่มีประโยชน์

คำว่า เครื่องยนต์สันดาปภายใน มักหมายถึง เครื่องยนต์ที่การสันดาปนั้นเกิดขึ้นไม่ต่อเนื่อง เช่น ที่คุ้นเคยกันมากคือ เครื่องยนต์ลูกสูบสี่จังหวะและสองจังหวะ เช่นเดียวกับรุ่นดัดแปลง เช่น เครื่องยนต์ลูกสูบหกจังหวะ และเครื่องยนต์โรตารีวันเคิล เครื่องยนต์สันดาปภายในชั้นสองใช้การสันดาปต่อเนื่อง: กังหันแก๊ส เครื่องยนต์เจ็ต และเครื่องยนต์จรวดส่วนใหญ่ ซึ่งทั้งสามเป็นเครื่องยนต์สันดาปภายในบนหลักการเดียวกับที่ได้อธิบายไปข้างต้น เครื่องยนต์สันดาปภายในค่อนข้างแตกต่างจากเครื่องยนต์สันดาปภายนอก เช่น เครื่องยนต์ไอน้ำหรือสเตอร์ลิง ซึ่งพลังงานถูกส่งไปยังของไหลทำงาน ซึ่งไม่ประกอบด้วย หรือผสมกับ หรือเจือปนกับ ผลิตภัณฑ์การสันดาป ของไหลทำงานสามารถเป็นได้ทั้งอากาศ น้ำร้อน น้ำความดันสูง หรือกระทั่งโซเดียมในสถานะของเหลว ให้ความร้อนในหม้อน้ำบางชนิด

## อ้างอิง

## แหล่งข้อมูลอื่น
*
ลูกเขยตายแม่ยายทำศพ

**ลูกเขยตายแม่ยายทำศพ** เป็นชื่อไม้ล้มลุกชนิด *Euphorbia cyathophora* Murr. ในวงศ์ Euphorbiaceae มีสรรพคุณเป็นยา ทั้งยารักษาโรคและยาเสพติด นอกจากนี้ ยังเป็นวัชพืชที่ทนสารกำจัดวัชพืช แต่สวยงาม จึงมักใช้ประดับถนนหนทาง

## ชื่อ

ลูกเขยตายแม่ยายทำศพยังมีชื่ออื่น ๆ อีก เช่น "ลูกเขยตายแม่ยายชักปรก", "หญ้ายาง", ตำรายาโบราณเรียก "พิษนาคราช", ชาวเหนือเรียก "หญ้าน้ำหมึก", ไทใหญ่ในจังหวัดแม่ฮ่องสอนเรียก "หญ้าหลังอึ่ง", และชาวสงขลาเรียก "ใบต่างดอก"

ชาวลาวเรียก "ดอกบานบา"

ส่วนชื่อชนิด *Euphorbia cyathophora* นั้น *Euphorbia heterophylla* หรือ *Poinsettia cyathophora* ก็ว่า

อนึ่ง ชื่อสามัญในภาษาอังกฤษของลูกเขยตายแม่ยายทำศพ คือ fireplant, Mexican fireplant, painted euphorbia, desert poinsettia, wild poinsettia, fire on the mountain, paint leaf หรือ kaliko plant

## ลักษณะ

ลูกเขยตายแม่ยายทำศพเป็นไม้ล้มลุก มีลำต้นตั้งตรง อาจสูงได้ตั้งแต่หนึ่งเมตรถึงหกเมตร และมียางสีขาวขุ่นทั้งลำ ยางนั้นเป็นพิษ ทำให้ผิวหนังอักเสบ (dermatitis) และก่อแอนาฟิแล็กซิส (anaphylaxis) ได้

ใบนั้นเดี่ยว เป็นรูปรี หรือรูปแถบดังใบหอก กว้างราวหนึ่งถึงห้าเซนติเมตร ยาวได้ตั้งแต่ห้าถึงยี่สิบเซนติเมตร และเรียงเวียน ด้านบนสีเขียว และด้านล่างสีเขียวอ่อน ผิวใบมีขน และก้านใบก็มีขน

ขณะที่ดอกออกแต่ในฤดูฝน เป็นช่อที่แต่ละยอด โดยแยกเพศแต่ก็รวมกันอยู่ในช่อหนึ่ง ๆ นั้น ดอกเมียมีสัณฐานกลม ส่วนดอกผู้อยู่เคียงดอกเมียและมีเกสรสีเหลือง ดอกแต่ละช่อมีใบกระจุกรองรับ 

ผลของลูกเขยตายแม่ยายทำศพมีลักษณะกลม เมื่อแห้งจะแตกกลางเป็นพูสามพู

## การแพร่พันธุ์

ลูกเขยตายแม่ยายทำศพเป็นพืชประจำถิ่นในประเทศเม็กซิโก แต่อาจแพร่มาจากดินแดนแถวรัฐแคลิฟอร์เนียไปจนถึงทางตะวันออกของรัฐเท็กซัสหรือถึงอเมริกากลาง และแพร่เป็นอันมากในเอเชียใต้และเอเชียตะวันออกเฉียงใต้ โดยเฉพาะในประเทศอินเดียและประเทศไทย ซึ่งน่าจะแพร่มานมนานถึงขนาดที่ปรากฏอยู่ในตำรายาไทยโบราณด้วย

ลูกเขยตายแม่ยายทำศพขึ้นได้ตามดินสวนทั่วไป และรุกรานพืชอื่น โดยจะดำรงอยู่เพียงหนึ่งปี

## สรรพคุณ

พจนานุกรมฉบับราชบัณฑิตยสถาน พ.ศ. 2542 ว่า ลูกเขยตายแม่ยายทำศพใช้ทำยาได้ แต่ไม่ได้ระบุว่ายาอะไร ตำรายาไทยโบราณว่า เปลือกลำต้นมีรสร้อน ใช้รักษาฝี ทั้งฝีภายนอก และฝีภายใน, รักษาพิษนาคราช และช่วยขับน้ำนมได้ แต่ฐานข้อมูลสมุนไพรไทยว่า ส่วนที่ใช้คือ ราก มิใช่เปลือกลำต้น ขณะที่ มหาวิทยาลัยเทคโนโลยีกลางแห่งปารานา (Federal Technological University of Paraná) ประเทศบราซิล ว่า ใบยังใช้ทำยาเสพติดอย่างใบกัญชาหรือใบกระท่อมได้ด้วย

นอกจากเป็นยา ทั้งยารักษาโรคและยาเสพติดแล้ว เพราะสีสันอันโดดเด่น หลาย ๆ เมืองจึงใช้ลูกเขยตายแม่ยายทำศพประดับหนทางเป็นทิวแถวเสมอ

อนึ่ง ลูกเขยตายแม่ยายทำศพทนสารกำจัดวัชพืช

## อ้างอิง

## แหล่งข้อมูลอื่น
* USDA Plants Profile for ''Euphorbia heterophylla'' (Mexican fireplant)

หมวดหมู่:ไม้ล้มลุก
หมวดหมู่:สมุนไพรไทย
หมวดหมู่:พืชที่รับประทานได้
หมวดหมู่:พืชเสพติด
หมวดหมู่:วงศ์ยางพารา
เขยตาย

**เขยตาย**หรือ**กระรอกน้ำ **  เป็นไม้พุ่มขนาดเล็กในวงศ์ Rutaceae ลำต้นเรียบ สีน้ำตาลแดง ใบประกอบแบบขนนก ใบสีเขียวเข้มหลังใบสีอ่อนกว่า ดอกช่อ กลีบเลี้ยงสีเขียวเชื่อมติดกัน กลีบดอกสีขาว เกสรตัวผู้เป็นแท่งอยู่กลางดอก ผลเดี่ยวกลม ปลายแหลม ผลอ่อนสีเขียว ผลสุกผิวเต่งเป็นมันกลม สีชมพูฉ่ำน้ำ รสหวาน มีเมล็ดเดียว รากใช้รักษาแผลอักเสบ ยางในทุกส่วนของลำต้นทำให้อาเจียน เพ้อคลั่งและเสียชีวิตได้

ไฟล์:Glycosmis pentaphylla by kadavoor.JPG|ผลอ่อน
ไฟล์:Glycosmis pentaphylla in Kudayathoor.jpg|ผลสุกบางส่วน
ไฟล์:Glycosmis pentaphylla at Kudayathoor.jpg|ผลสุก

## อ้างอิง

* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า25

หมวดหมู่:วงศ์ส้ม
หมวดหมู่:พืชมีพิษ
หมวดหมู่:สมุนไพร
วันบุรุษสากล

**วันบุรุษสากล** เป็นเหตุการณ์สากลประจำปีซึ่งตรงกับวันที่ 19 พฤศจิกายน เริ่มตั้งแต่ พ.ศ. 2542 ในตรินิแดดและโตเบโก วันดังกล่าวและงานพบการสนับสนุนจากปัจเจกบุคคลและกลุ่มบุคคลทั้งหลายในออสเตรเลีย แคริบเบียน อเมริกาเหนือ เอเชีย ยุโรป แอฟริกาและสหประชาชาติ

จุดประสงค์ของการจัดวันบุรุษสากล รวมถึง การมุ่งสนใจสุขภาพของบุรุษและเด็กชาย พัฒนาความสัมพันธ์ระหว่างเพศ ส่งเสริมความเท่าเทียมทางเพศ และเน้นแบบอย่างบุรุษเชิงบวก วันดังกล่าวเป็นโอกาสเพื่อเน้นถึงการเลือกปฏิบัติต่อบุรุษและเด็กชาย และเฉลิมฉลองความคืบหน้าและการมีส่วนร่วม โดยเฉพาะอย่างยิ่งการมีส่วนร่วมต่อสังคม ครอบครัว การสมรส และการดูแลเด็ก
 
วันบุรุษสากลจัดขึ้นในมากกว่า 60 ประเทศทั่วโลก และการสนับสนุนระดับโลกสำหรับวันนี้ก็มีอยู่กว้างขวาง

## อ้างอิง

นง

## แหล่งข้อมูลอื่น
* International Men's Day Global Website and Archive

หมวดหมู่:ผู้ชาย
หมวดหมู่:วันสหประชาชาติ
หมวดหมู่:วันสำคัญในเดือนพฤศจิกายน
ปีสากลแห่งป่าไม้

พ.ศ. 2554 เป็นปีที่สหประชาชาติประกาศให้เป็น**ปีสากลแห่งป่าไม้** เพื่อสร้างความตระหนักและเสริมการจัดการ การอนุรักษ์และการพัฒนาป่าไม้ทุกประเภทอย่างยั่งยืนเพื่อประโยชน์แห่งชนรุ่นปัจจุบันและชนรุ่นหลัง

## เบื้องหลัง
ป่าไม้เป็นส่วนสำคัญในการพัฒนาอย่างยั่งยืนระดับโลก ตามการประเมินของธนาคารโลก พลโลกมากกว่า 1,600 ล้านคนอาศัยป่าในการดำรงชีพ และราว 300 ล้านคนอาศัยอยู่ในป่า อุตสาหกรรมผลิตภัณฑ์ป่าไม้เป็นแหล่งการเติบโตทางเศรษฐกิจและการจ้างงาน โดยมูลค่าผลิตภัณฑ์ป่าไม้โลกที่ค้าขายกันในระดับระหว่างประเทศประเมินไว้ที่ 327,000 ล้านดอลลาร์สหรัฐ

องค์การอาหารและการเกษตรแห่งสหประชาชาติประเมินว่า โลกเสียพื้นที่ป่าไม้ 130,000 กม.2 ทุกปี จากการตัดไม้ทำลายป่า การเปลี่ยนป่าไม้เป็นพื้นที่การเกษตร, การตัดไม้อย่างไม่บันยะบันยัง, การปฏิบัติการจัดการที่ดินอย่างไม่สมเหตุสมผล และการตั้งถิ่นฐานมนุษย์เป็นสาเหตุทั่วไปที่สุดสำหรับการสูญเสียพื้นที่ป่าไม้
 
ตามข้อมูลของธนาคารโลก การตัดไม้ทำลายป่าเป็นเหตุให้ปลดปล่อยแก๊สเรือนกระจกมากถึง 20% ซึ่งมีส่วนทำให้เกิดปรากฏการณ์โลกร้อน องค์การอาหารและการเกษตรแห่งสหประชาชาติประเมินว่าป่าไม้และดินป่าไม้ของโลกกักเก็บคาร์บอนมากกว่าหนึ่งล้านล้านตัน สองเท่าของปริมาณที่พบในบรรยากาศ ธนาคารโลกประเมินว่าป่าไม้เป็นที่อยู่อาศัยของสปีชีส์ราวสองในสามของโลกทั้งใบ และการตัดไม้ทำลายป่าฝนเขตร้อนปิดอาจเป็นเหตุให้สูญเสียความหลากหลายทางชีวภาพถึง 100 สปีชีส์ต่อวัน
 
ตามข้อมูลของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) และพันธมิตรระดับโลกว่าด้วยการฟื้นฟูภูมิทัศน์ป่าไม้ "ทั่วโลกมีพื้นที่ป่าไม้ที่สูญเสียหรือคุณภาพเลวลงมากกว่าหนึ่งพันล้านเฮกตาร์ที่สามารถฟื้นฟูได้"

## อ้างอิง

หมวดหมู่:พ.ศ. 2554
หมวดหมู่:ป่า
เฮติ วิลากอสดาช้าก

**เฮติ วิลากอสดาช้าก** () หรือ **HVG** เป็นนิตยสารฮังการีรายสัปดาห์ ที่นำเสนอเนื้อหาทางเศรษฐกิจ และการเมือง โดยมีสำนักบรรณาธิการอยู่ที่กรุงบูดาเปสต์ ซึ่งบทความบางส่วนได้เสนอในแบบออนไลน์และในภาษาอังกฤษ

นิตยสารนี้ก่อตั้งขึ้นใน ค.ศ. 1979 โดยมีรูปแบบใกล้เคียงกับ *[[ดิ อีโคโนมิสต์]]* ทั้งทางรูปแบบและเนื้อหา นิตยสารดังกล่าวเป็นสื่อที่สำคัญมากในช่วงการเปลี่ยนแปลงการปกครองในการนำเสนอแนวความคิดใหม่กับขอบเขตความท้าทาย นิตยสารนี้ภูมิใจนำเสนอยอดจำหน่าย 140,000 ฉบับต่อสัปดาห์ กับจำนวนผู้อ่านกว่า 500,000 ราย และได้รับการกล่าวขานว่าเป็นนิตยสารข่าวชั้นนำของประเทศ

## อ้างอิง

## แหล่งข้อมูลอื่น
* Official website  
* Some of the articles in English

หมวดหมู่:นิตยสารรายสัปดาห์
หมวดหมู่:หนังสือพิมพ์ในประเทศฮังการี
ปีสากลแห่งเคมี

**ปีสากลแห่งเคมี 2011** เป็นการระลึกถึงความก้าวหน้าในวิชาเคมี และการมีส่วนต่อมนุษยชาติ การรับรองวิชาเคมีนี้สหประชาชาติทำให้เป็นทางการในเดือนธันวาคม พ.ศ. 2551 งานสำหรับปีซึ่งได้รับการประสานงานโดยสหภาพเคมีบริสุทธิ์และเคมีประยุกต์ระหว่างประเทศ และองค์การการศึกษา วิทยาศาสตร์ และวัฒนธรรมแห่งสหประชาชาติ

## เบื้องหลัง
ข้อมติสหประชาชาติกำหนดปีสากลแห่งเคมี พ.ศ. 2554 ได้รับการเสนอโดย เอธิโอเปีย และได้รับการสนับสนุนร่วมจาก 23 ชาติ เหตุผลสนับสนุนคือ วิชาเคมีมีส่วนอย่างสำคัญต่อการบรรลุเป้าหมายของทศวรรษการศึกษาการพัฒนาอย่างยั่งยืนสหประชาชาติ พ.ศ. 2548-2557

## ธีม
ธีมของปีสากลแห่งเคมี คือ "เคมี - ชีวิตของเรา อนาคตของเรา" และมุ่งเน้น "การบรรลุผลสำเร็จของวิชาเคมีและการมีส่วนต่อการเป็นอยู่ที่ดีของมนุษยชาติ" ปีดังกล่าวมีเป้าหมายเพื่อสร้างความตระหนักถึงวิชาเคมีในหมู่สาธารณชน และดึงดูดคนรุ่นใหม่เข้าสู่สาขานี้ ตลอดจนเน้นบทบาทของวิชาเคมีในการแก้ไขปัญหาระดับโลก

## งาน
ปีสากลแห่งเคมีมีรายการงานทั้งหมดในหน้าเว็บไซต์ งานที่มีกำหนดไว้มีทั้งการสัมมนา การประชุมใหญ่ การพบปะ งานแสดง นิทรรศการ การจัดแสดง การเปิดใหญ่ การเล็กเชอร์ การประชุม การอภิปรายเปิด การประชุมเชิงปฏิบัติการ การเฉลิมฉลอง การแสดง นิทรรศการศิลปะและการตอบปัญหา

พิธีปิดปีสากลแห่งเคมีจะจัดขึ้นในกรุงบรัสเซลส์ ประเทศเบลเยียม ในวันที่ 1 ธันวาคม พ.ศ. 2554

## อ้างอิง

หมวดหมู่:พ.ศ. 2554
หมวดหมู่:เคมี
พัฒนเดช อาสาสรรพกิจ

**พัฒนเดช อาสาสรรพกิจ** สื่อสารมวลชนด้านยานยนต์ ผู้เชี่ยวชาญด้านรถยนต์ จนได้รับการขนานนามว่าเป็นอาจารย์หรือครู (กูรู)และสื่อมวลชนนิยมเรียกว่า น้าเดช 

## ประวัติ
พัฒนเดช อาสาสรรพกิจ เกิดวันที่ 26 มกราคม พ.ศ. 2497 จบการศึกษาจากวิทยาลัยครูเชียงใหม่ (ปัจจุบันคือมหาวิทยาลัยราชภัฏเชียงใหม่) ครอบครัวมีอาชีพประกอบธุรกิจโรงสีข้าว ซึ่งกิจการโรงสีข้าวมักจะมีรถบรรทุกสำหรับขนข้าว จึงมีส่วนทำให้รู้จักเรื่องราวเกี่ยวกับรถ ในด้านการศึกษา พัฒนเดชเลือกเรียนสาขาช่างไฟฟ้าในช่วงที่เรียนอยู่ วิทยาลัยเทคนิค ภาคพายัพ จังหวัดเชียงใหม่ แม้ในใจจะชอบรถยนต์แต่ด้วยความกลัวเรื่องสกปรกจึงไม่ได้เลือกเรียนช่างยนต์

อีกปัจจัยที่มีส่วนให้สนใจเรื่องรถคือพี่ชาย ซึ่งเป็นคนเล่นรถ ทั้งซื้อมาขายไป หรือลงทำการแข่งขันรถ สอนให้ขับรถ ในสมัยนั้นพัฒนเดชแทบไม่มีความรู้เกี่ยวกับเครื่องยนต์เลย วันหนึ่งเห็นเพื่อนถอดหัวลูกสูบรถจักรยานยนต์มาทำความสะอาดจึงถอดของตัวเองบ้างแต่ไม่ออกและงัดจนกระทั่งโซ่ราวลิ้นของเครื่องยนต์ได้รับความเสียหาย ทั้งนี้เพราะว่าเครื่องยนต์เป็นแบบ 4 จังหวะ แตกต่างจากของเพื่อนซึ่งเป็น 2 จังหวะทำให้ถอดง่าย เป็นเหตุให้ต้องพยายามหาความรู้ให้ตนเองด้วยการหาหนังสือมาอ่าน 

ในช่วงวัยรุ่นได้มีโอกาสใกล้ชิดกับข้าราชการใกล้บ้านที่ชอบขับรถเข้าป่า และได้ช่วยเขาจัดเตรียมรถก่อนการเดินทาง บางครั้งได้มีโอกาสขับรถด้วย นอกจากนี้ยังชอบติดรถของกิจการครอบครัวไปในต่างจังหวัด ทั้งภาคเหนือ ภาคใต้ ภาคอีสาน แต่ไม่ได้มีใจเรียนรู้ธุรกิจ เพียงแต่อยากขับรถ

บางช่วงได้มีโอกาสติดตามทีมแข่งขันรถยนต์ของ ปรีดา จุลมณฑล ซึ่งเป็นนักแข่งขันรถที่มีชื่อเสียงในขณะนั้น แต่ไม่ได้เป็นทีมช่าง แต่จะถูกเรียกใช้งานเมื่อช่างไม่สามารถแก้ไขได้ เช่น หม้อน้ำรั่วกลางคัน ซ่อมไม่ได้ แต่จำเป็นจะต้องทำการแข่งขันต่อ พัฒนเดชแก้ไขแบบชั่วคราวได้โดยการเอาคีมหนีบที่จุดรั่วทำให้สามารถทำการแข่งขันต่อไปได้ 

พัฒนเดชกล่าวว่า มุมมองทางด้านรถยนต์ของตัวเองนั้นค่อนข้างโบราณกว่าสื่อมวลชนคนอื่น และให้ฉายาตัวเองว่า ช่างเอาตัวรอด ประสบการณ์เกิดจากการเรียนรู้ด้วยตนเอง

## การทำงาน
### อดีต
*ผู้พิพากษาสมทบศาลเยาวชน และครอบครัว จังหวัดฉะเชิงเทรา
*บรรณาธิการ นิตยสาร 4 Wheels 
*บรรณาธิการ นิตยสาร Motorcar & Boating 
*บรรณาธิการ นิตยสาร Car & Driver 
*นักเขียนประจำ หนังสือพิมพ์ Bangkok Post

### ปัจจุบัน
*งานทางด้านโทรทัศน์ 
#รู้เรื่องรถ กับ พัฒนเดช ทาง เนชั่นทีวี
#บันทึกจากรอยล้อ ทาง เนชั่นทีวี
#Drive'n Ride ขับขี่ไปด้วยกัน ทาง เนชั่นทีวี
*งานด้านวิทยุกระจายเสียง
#ตื่นตามตะวันทาง FM 89.5 MHz  
#Auto Variety ทาง FM 102.0 MHz  
#Autocar Magazine On Air ทาง FM 89.5 MHz  
#Auto On Air ทาง FM 102.0 MHz  
#Auto Service ทาง FM 90.5 MHz 
*งานด้านหนังสือพิมพ์ 
#Auto Talk นสพ. The Nation 2.
#Auto Clinic นสพ. กรุงเทพธุรกิจ 
#Car Focus นิตยสาร ผู้จัดการสุดสัปดาห์ 
#Magazine Autocar Thailand.
*งานอื่นๆ
กรรมการบริหาร ราชยานยนต์สมาคมแห่งประเทศไทย  ในพระบรมราชูปถัมภ์ วาระการดำรงตำแหน่งปี พ.ศ. 2553 ถึง พ.ศ. 2555

## อ้างอิง

## แหล่งข้อมูลอื่น
*รู้เรื่องรถกับพัฒนเดช

หมวดหมู่:นักจัดรายการวิทยุ
หมวดหมู่:พิธีกรชาวไทย
หมวดหมู่:บุคคลจากมหาวิทยาลัยราชภัฏเชียงใหม่
เปียโนคอนแชร์โตหมายเลข 1 (ไชคอฟสกี)

thumb|ฮานส์ ฟอน บือโลว์
**เปียโนคอนแชร์โตหมายเลข 1 ในบันไดเสียง บี-แฟลต ไมเนอร์ โอปุสที่ 23** () ผลงานประพันธ์ของปิออตร์ อิลิช ไชคอฟสกี ซึ่งแต่งขึ้นระหว่างเดือนพฤศจิกายน ค.ศ. 1874 ถึงกุมภาพันธ์ ค.ศ. 1875  เป็นหนึ่งในผลงานที่มีชื่อเสียงที่สุดของไชคอฟสกี และเป็นเปียโนคอนแชร์โตชิ้นหนึ่งที่เป็นที่รู้จักกันดีที่สุด

เดิมไชคอฟสกีตั้งใจแต่งผลงานชิ้นนี้ให้นิโคไล รูบินสไตน์ นักเปียโนชาวรัสเซียที่เป็นเพื่อนสนิท โดยดัดแปลงมาจากทำนองเพลงที่นักดนตรีตาบอดเล่นขอทานในตลาด ใกล้เมืองเคียฟที่ไชคอฟสกีอาศัยอยู่ แต่เมื่อรูบินสไตน์ได้ฟังผลงานในครั้งแรก กลับไม่ชื่นชอบ แสดงอาการเฉยเมย และปฏิเสธที่จะเป็นผู้บรรเลงในรอบปฐมทัศน์ สร้างความผิดหวังให้กับไชคอฟสกีเป็นอย่างมาก ต่อมาไชคอฟสกีได้แก้ไขท่วงทำนองใหม่ในปี ค.ศ. 1879 และอีกครั้งในปี ค.ศ. 1888

หลังจากผิดหวังจากรูบินสไตน์ ไชคอฟสกีได้ติดต่อกับฮานส์ ฟอน บือโลว์ วาทยกรและนักเปียโนชาวเยอรมัน ให้เป็นผู้บรรเลงรอบปฐมทัศน์แทน ขณะนั้นบือโลว์กำลังเตรียมออกตระเวนแสดงในสหรัฐอเมริกา การแสดงรอบปฐมทัศน์ของเปียโนคอนแชร์โตชิ้นนี้ จึงจัดแสดงที่บอสตัน รัฐแมสซาชูเซตส์ เมื่อวันที่ 25 ตุลาคม ค.ศ. 1875 โดยบือโลว์เป็นนักแสดงเดี่ยวเปียโน  ท้ายที่สุดแล้ว ไชคอฟสกีจึงได้อุทิศผลงานชิ้นนี้ให้กับบือโลว์

คอนแชร์โตบทนี้ ประกอบด้วย 3 มูฟเมนต์
*I. Allegro non troppo e molto maestoso – Allegro con spirito 
*II. Andantino semplice – Prestissimo 
*III. Allegro con fuoco

## อ้างอิง

## แหล่งข้อมูลอื่น
*
*
*
* Tchaikovsky Page
* http://www.tchaikovsky-research.net/en/Works/Concertos/TH055/index.html 

หมวดหมู่:เปียโนคอนแชร์โต
หมวดหมู่:ผลงานของ ปีเตอร์ อิลิช ไชคอฟสกี
เวอร์โก้ อัศมิฐา

**เวอร์โก อัศมิฐา**เป็นตัวละครจากเรื่องเซนต์เซย่า The lost canvas เจ้านรกฮาเดสในฐานะโกลด์เซนต์ประจำราศีกันย์และผู้ดูแลปราสาทหญิงพรหมจรรย์ มีลักษณะท่าทางสูงส่งและจริยวัตรงดงามเหมือนนักบวชในพุทธศาสนา คล้ายกับเวอร์โก้ ชากะในภาคปกติ

## บทบาท
เวอร์โก้ อัศมิฐา ปรากฏตัวครั้งแรกในยมโลกที่น้ำตกโลหิตระหว่างที่เพกาซัส เท็นมะและพวกกำลังมุ่งหน้าไปที่ต้นไม้มรณะ อัศมิฐาได้ใช้พลังคอสโม่สกัดการเคลื่อนไหวของยาโตะและยุสุริฮะแล้วกล่าวหาอาเทน่าว่าเป็นเทพีผู้โฉดเขลาและปราศจากความชอบธรรม แต่เมื่อเท็นมะแย้งว่า เป็นเซนต์แท้ๆ แต่กลับว่าร้ายอาเทน่า อัศมิฐาจึงพิสูจน์ความชอบธรรมของเท็นมะโดยการสู้กับเท็นมะ แต่เท็นมะไม่สามารถทำอันตรายใดๆแก่อัศมิฐาได้เลย และโดนท่า"แสงธรรมอำไพ"ของอัศมิฐาจนสูญเสียประสาทสัมผัสทั้งหมดและเห็นภาพลวงตาว่า อัศมิฐาสังหารซาช่า จึงระเบิดพลังคอสโม่แล้วโจมตีใส่อัศมิฐาเป็นผลสำเร็จ แต่กลับโจมตีโดนต้นไม้มรณะแทนและทำให้ต้นไม้มรณะออกผลเป็นครั้งสุดท้าย หลังจากนั้น อัศมิฐาจึงได้บอกกับเท็นมะว่าให้นำผลของต้นไม้มรณะไปเป็นจำนวน108ผลแล้วหายตัวไป  หลังจากนั้น อัศมิฐาได้ไปที่จามิล เพื่อสร้างลูกประคำที่ยับยั้งความเป็นอมตะของสเป็กเตอร์ และบอกกับเท็นมะว่า การนำพลังของต้นไม้มรณะมาใช้ จำเป็นต้องใช้พลังคอสโม่มหาศาลเหนือกว่าเซเว่นเซนส์ แล้วขึ้นไปนั่งสมาธิเพื่อเร่งพลังคอสโม่ และเมื่อพลังคอสโม่ขึ้นถึงจุดสูงสุด อัศมิฐาก็ได้ทัศนสัมผัสคืนและบอกเท็นมะว่าฝากดูแลองค์อาเทน่าด้วย แล้วสลายไป แต่หลังจากนั้นอัศมิฐาก็ปรากฏตัวอีกครั้งในเกาะคาน่อนและบอกกับเดฟเทรอสว่า ให้สู้แทนตนเอง
## อ้างอิง
* Saint SeiyaThailand Fanclub 
* Welcome to the #1 English Saint Seiya

หมวดหมู่:ตัวละครในเซนต์เซย์ย่า
หมวดหมู่:โกลด์เซนต์แห่งอาธีน่า
หมวดหมู่:ตัวละครชาวอินเดีย
หมวดหมู่:ตัวละครที่เป็นพุทธศาสนิกชน
หมวดหมู่:ตัวละครที่เป็นพุทธศาสนิกชนชาวอินเดีย
หมวดหมู่:ตัวละครที่ตาบอด
บริสตอล

**บริสตอล** เป็นเมืองที่อยู่ในทางภาคตะวันตกเฉียงใต้ของประเทศอังกฤษ โดยมีประชากรในเขตตัวเมืองประมาณ 433,100 คนกับประชากรในแถบชานเมืองอยู่ 1,070,000 คน เป็นเมืองที่ประชากรมากที่สุดในอันดับ 6 ของอังกฤษและอันดับ 8 ของสหราชอาณาจักร โดยเมืองบริสตอลเป็นหนึ่งในเมืองหลักของอังกฤษตะวันตกเฉียงใต้

ใน ค.ศ. 1155 เมืองบริสตอลได้รับพระบรมราชานุญาต และใน ค.ศ. 1373 ได้สถานะเป็นเทศมณฑล

ชื่อของเมืองบริสตอลเป็นภาษาอังกฤษเก่า หมายถึง *ที่ซึ่งมีตะพาน* เมืองนี้เคยเป็นเมืองท่ามากว่า 800 ปีแต่ตอนนี้เรือมีขนาดใหญ่กว่าเมื่อก่อนจึงย้ายเมืองท่าไปที่เมืองแอวันมอทแทน

บริสตอล ในอดีตเป็นเมืองศูนย์กลางการค้าทาส ในช่วงสงครามโลกครั้งที่สองเมืองนี้ได้รับความเสียหายอย่างรุนแรง แต่ปัจจุปันได้มีโรงงานมากมายมาตั้งอยู่ที่เมืองนี้ และเครื่องบินโดยสารความเร็วเหนือเสียงคองคอร์ดก็ได้สร้างที่เมืองนี้ 

## เมืองแฝด
บริสตอลเป็นเมืองแรก ๆ ที่เริ่มสถาปนาความสัมพันธ์เมืองพี่น้องและเมืองแฝดหลังจากสิ้นสุดสงครามโลกครั้งที่สอง เมืองแฝดของบริสตอลได้แก่:
* บอร์โด ประเทศฝรั่งเศส (ตั้งแต่ ค.ศ. 1947)
* ฮันโนเฟอร์ ประเทศเยอรมนี (ตั้งแต่ ค.ศ. 1947)
* โปร์ตู ประเทศโปรตุเกส (ตั้งแต่ ค.ศ. 1984)
* ทบิลีซี ประเทศจอร์เจีย (ตั้งแต่ ค.ศ. 1988)
* ปูเอร์โตโมราซัน ประเทศนิการากัว (ตั้งแต่ ค.ศ.1989)
* เบยเรอ ประเทศโมซัมบิก (ตั้งแต่ ค.ศ. 1990)
* กว่างโจว ประเทศจีน (ตั้งแต่ ค.ศ. 2001)

## อ้างอิง


หมวดหมู่:เทศมณฑลทางพิธีการของอังกฤษ
หมวดหมู่:เมืองในอังกฤษ
หมวดหมู่:เมืองมหาวิทยาลัย
หมวดหมู่:เมืองเทศมณฑลในอังกฤษ
หมวดหมู่:นครในสหราชอาณาจักร
หม่อมราชวงศ์บุตรี วีระไวทยะ

ท่านผู้หญิง**บุตรี วีระไวทยะ** (นามเดิม หม่อมราชวงศ์บุตรี กฤดากร; เกิด 11 กุมภาพันธ์ พ.ศ. 2485) เป็นรองอธิบดีกรมราชเลขานุการในพระองค์ เจ้าหน้าที่ประจำสำนักพระราชวังพิเศษ อดีตรองราชเลขาธิการ สำนักราชเลขาธิการ อดีตคุณข้าหลวงในพระนางเจ้าสุวัทนา พระวรราชเทวี ผู้บริหารงานในพระองค์สมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา

## ประวัติ
ท่านผู้หญิงบุตรีเกิดเมื่อวันที่ 11 กุมภาพันธ์ พ.ศ. 2485 ณ บ้านพร้อมพงศ์ ตำบลคลองตัน จังหวัดพระนคร เป็นธิดาคนเดียวของพลโท หม่อมเจ้าชิดชนก กฤดากร และหม่อมหลวงต่อ ชุมสาย

ในวัยเยาว์ ท่านผู้หญิงบุตรีได้รับการส่งไปถวายตัวเป็นข้าหลวงรุ่นเยาว์ในพระนางเจ้าสุวัทนา พระวรราชเทวีในพระบาทสมเด็จพระมงกุฎเกล้าเจ้าอยู่หัว ขณะประทับอยู่ที่เมืองไบรตัน ประเทศอังกฤษ เนื่องจากหม่อมหลวงต่อ มารดาของท่าน ก็เป็นข้าหลวงในพระนางเจ้าสุวัทนาเช่นกัน โดยพระนางเจ้าสุวัทนาก็ทรงชุบเลี้ยงและให้ได้รับการศึกษาจากโรงเรียนชั้นดีในประเทศอังกฤษ ทั้งนี้ ข้าหลวงรุ่นเยาว์จะมีหน้าที่เป็นพระสหายของสมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา พระราชธิดาพระองค์เดียวในรัชกาลที่ 6 ต่อมาเมื่อพระบาทสมเด็จพระมหาภูมิพลอดุลยเดชมหาราช บรมนาถบพิตร มีพระราชกระแสทูลชวนให้พระนางเจ้าสุวัทนาและสมเด็จเจ้าฟ้าฯ กรมพระนครปฐมบรมขัตติยานี มหาธีรราชธิดา เสด็จนิวัตประเทศไทยเป็นการถาวร หม่อมราชวงศ์บุตรี ได้ทูลขอพระราชทานพระอนุญาตกราบทูลลาพระนางเจ้าสุวัทนาเพื่อไปศึกษาต่อที่อังกฤษ ซึ่งพระนางเจ้าสุวัทนาก็พระราชทานพระอนุญาตตามนั้น

เมื่อกลับเมืองไทย ท่านผู้หญิงบุตรีได้กลับมาถวายงานรับใช้ใต้ฝ่าพระบาทพระนางเจ้าสุวัทนาเรื่อยมา จนพระองค์สิ้นพระชนม์ในปี พ.ศ. 2528 จึงถวายงานรับใช้สมเด็จเจ้าฟ้าฯ กรมพระนครปฐมบรมขัตติยานี มหาธีรราชธิดา ต่อมา ท่านเคยดำรงตำแหน่งเลขาธิการคณะองคมนตรี และเป็นที่ไว้วางพระราชหฤทัยจากพระบาทสมเด็จพระมหาภูมิพลอดุลยเดชมหาราช บรมนาถบพิตร ให้เป็นผู้บริหารงานในพระองค์สมเด็จเจ้าฟ้าฯ กรมพระนครปฐมบรมขัตติยานี มหาธีรราชธิดา ต่อจากคุณหญิงสัตยวดี จารุดุล พระขนิษฐาในพระนางเจ้าสุวัทนา อดีตรองราชเลขาธิการ สำนักราชเลขาธิการ ปัจจุบันดำรงตำแหน่ง รองอธิบดีกรมราชเลขานุการในพระองค์ สำนักพระราชวัง

## ครอบครัว
ท่านผู้หญิงบุตรีสมรสกับมีชัย วีระไวทยะ อดีตรัฐมนตรีช่วยว่าการกระทรวงอุตสาหกรรม ในรัฐบาลพลเอกเปรม ติณสูลานนท์ และรัฐมนตรีประจำสำนักนายกรัฐมนตรี ในรัฐบาลอานันท์ ปันยารชุน มีบุตรสาวคนเดียว คือ สุจิมา แสงชัยวุฒิกุล

## เครื่องราชอิสริยาภรณ์
ท่านผู้หญิงบุตรี วีระไวทยะ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

### ต่างประเทศ
*  :
** พ.ศ. 2544 – 80px เครื่องราชอิสริยาภรณ์แดนเนอโบร ชั้นที่ 3
*  :
** พ.ศ. 2546 – 80px เครื่องราชอิสริยาภรณ์ดาวขั้วโลก ชั้นที่ 2
*  :
** พ.ศ. 2547 – 80x80px เครื่องราชอิสริยาภรณ์ออเรนจ์-นัสเซา ชั้นที่ 2

## ลำดับสาแหรก



## อ้างอิง

หมวดหมู่:ราชสกุลกฤดากร
หมวดหมู่:หม่อมราชวงศ์
หมวดหมู่:ท่านผู้หญิง
หมวดหมู่:ข้าราชการในพระองค์ชาวไทย
หมวดหมู่:ข้าราชการพลเรือนชาวไทย
หมวดหมู่:คู่สมรสของนักการเมืองไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ผู้ได้รับเหรียญรัตนาภรณ์ ว.ป.ร.3 (ร.10)
หมวดหมู่:ผู้ได้รับปริญญากิตติมศักดิ์จากมหาวิทยาลัยพะเยา
สายใยอาหาร

thumb|right|280px|<center>สายใยอาหารน้ำจืดและบนบก</center>
**สายใยอาหาร** หรือ**วัฏจักรอาหาร** บรรยายความสัมพันธ์แบบการกินกันในชุมชนนิเวศวิทยา นักนิเวศวิทยาสามารถรวบรวมรูปแบบชีวิตทุกชนิดอย่างกว้างขวางเป็นหนึ่งในสองหมวดหมู่ที่เรียกว่า ระดับหรือลำดับขั้นการกินอาหาร ได้แก่ 1) ออโตทรอพ และ 2) เฮเทโรทรอพ ในการบำรุงเลี้ยงร่างกาย การเจริญเติบโต การพัฒนา และเพื่อสืบพันธุ์ของตน พวกออโตทรอพผลิตอินทรีย์สารจากอนินทรีย์สาร รวมถึงทั้งแร่ธาตุและแก๊ส เช่น คาร์บอนไดออกไซด์ ปฏิกิริยาเคมีเหล่านี้ต้องอาศัยพลังงาน ซึ่งมาจากดวงอาทิตย์เป็นหลักและส่วนใหญ่โดยการสังเคราะห์ด้วยแสง แม้ปริมาณน้อยมากมาจากปล่องไฮโดรเทอร์มอลและน้ำพุร้อน มีการไล่ระหว่างระดับการกินอาหารตั้งแต่ออโตทรอพสมบูรณ์ซึ่งมีแหล่งคาร์บอนจากบรรยากาศเพียงแหล่งเดียว ไปจนถึงมิกโซทรอพ (เช่น พืชกินสัตว์) ซึ่งเป็นสิ่งมีชีวิตออโตทรอพที่ได้รับอินทรีย์สารบางส่วนจากแหล่งอื่นนอกเหนือจากบรรยากาศ และเฮเทโรทรอพสมบูรณ์ซึ่งได้รับอินทรีย์สารโดยการกินออโตทรอพและเฮเทโรทรอพอื่น สายใยอาหารเป็นการแสดงหลากหลายวิธีการกินอย่างง่าย ซึ่งเชื่อมโยงระบบนิเวศเข้าด้วยกันเป็นระบบการแลกเปลี่ยนรวม มีความสัมพันธ์การกินกันหลายประเภทซึ่งสามารถแบ่งได้อย่างหยาบ ๆ เป็นการกินพืช กินสัตว์ กินซาก และภาวะปรสิต อินทรีย์สารบางอย่างที่กินโดยเฮเทโรทรอพ เช่น น้ำตาล ให้พลังงาน ออโตทรอพและเฮเทโรทรอพมีทุกขนาด ตั้งแต่ขนาดเล็กจนมองด้วยตาเปล่าไม่เห็นไปจนถึงหนักหลายตัน จากสาหร่ายสีเขียวแกมน้ำเงินไปจนถึงต้นไม้ยักษ์ และจากไวรัสไปจนถึงวาฬสีน้ำเงิน

ชาลส์ เอลตันบุกเบิกแนวคิดของสายใยอาหาร ห่วงโซ่อาหาร และขนาดอาหารในหนังสือคลาสสิก "นิเวศวิทยาสัตว์" ใน ค.ศ. 1927 คำว่า "วัฏจักรอาหาร" ของเอลตันถูกแทนที่ด้วยคำว่า "สายใยอาหาร" ในหนังสือนิเวศวิทยาสมัยหลัง เอลตันแบ่งสปีชีส์ออกเป็นหมู่ทำหน้าที่ ซึ่งเป็นพื้นฐานสำหรับงานคลาสสิกและรากฐานสำคัญของเรย์มอนด์ ลินเดมัน ใน ค.ศ. 1942 ว่าด้วยไดนามิกส์ระดับการกิน ลินเดมันเน้นบทบาทสำคัญของสิ่งมีชีวิตผู้ย่อยสลายในระบบการจำแนกระดับการกิน ความคิดของสายใยอาหารนั้นมีหลักฐานทางประวัติศาสตร์ในงานเขียนของชาร์ลส์ ดาร์วิน และระบบคำศัพท์ของเขา ตลอดจนในการอ้างถึงพฤติกรรมการย่อยสลายของไส้เดือนดิน เขาพูดเกี่ยวกับ "การเคลื่อนไหวอย่างดำเนินไปของอนุภาคโลก" แม้ก่อนหน้านั้น ใน ค.ศ. 1768 จอห์น บรุคเนอร์ อธิบายธรรมชาติว่าเป็น "สายในชีวิตสืบเนื่องกันหนึ่งเดียว"

สายใยอาหารเป็นตัวแทนระบบนิเวศจริงที่จำกัด เพราะจำเป็นต้องจัดรวบรวมสปีชีส์ทั้งหลายเข้าเป็นสปีชีส์ตามลำดับการกิน ซึ่งเป็นหมู่ทำหน้าที่ของสปีชีส์ซึ่งมีผู้ล่าและเหยื่ออย่างเดียวกันในสายใยอาหาร นักนิเวศวิทยาใช้การทำให้เข้าใจง่ายนี้ในแบบจำลองเชิงปริมาณ หรือเชิงคณิตศาสตร์ ของไดมานิกส์ระดับการกิน ด้วยการใช้แบบจำลองเหล่านี้ นักนิเวศวิทยาสามารถวัดและทดสอบรูปแบบทั่วไปในโครงสร้างของเครือข่ายสายใยอาหารแท้จริงได้ นักนิเวศวิทยาได้ระบุคุณสมบัติไม่สุ่มในโครงสร้างภูมิลักษณ์ของสายใยอาหาร ตัวอย่างที่ตีพิมพ์ซึ่งใช้ในการวิเคราะห์อภิมานมีคุณภาพกับการละเลยหลากหลาย อย่างไรก็ดี จำนวนการศึกษาเชิงประจักษ์เกี่ยวกับสายใยชุมชนนั้นกำลังปรากฏขึ้น และการกระทำทางคณิตศาสตร์ต่อสายใยอาหารโดยใช้ทฤษฎีเครือข่ายมีรูปแบบพิสูจน์ได้ร่วมกันทั้งหมด ตัวอย่างเช่น กฎสเกลลิง ทำนายความสัมพันธ์ระหว่างทอพอโลยีของความเชื่อมโยงผู้ล่า-เหยื่อในสายใยอาหารและความอุดมของสปีชีส์

 
หมวดหมู่:นิเวศวิทยา
คิดเล่นเห็นต่างกับคำผกา

**คิดเล่นเห็นต่างกับคำผกา** เป็นรายการโทรทัศน์ออกอากาศทางวอยซ์ ทีวี เดิมออกอากาศเฉพาะวันอาทิตย์ ปัจจุบันออกอากาศทุกวันเสาร์และวันอาทิตย์ เวลา 21.30-22.00 น. โดยมีพิธีกรคือ คำ ผกา และ อรรถ บุนนาค เนื้อหาเป็นการหยิบยกปัญหาในสังคมมาวิเคราะห์เชิงลึก ทั้งในแง่มุมเชิงประวัติศาสตร์ สังคม วัฒนธรรม และมีการวิเคราะห์เชิงเปรียบเทียบระหว่างวัฒนธรรมไทยและต่างประเทศ ภายใต้แนวคิด "คิดเล่น-เห็นต่าง" ในช่วงท้ายของรายการจะมีการแนะนำหนังสือที่มีเนื้อหาเกี่ยวข้างกับประเด็นประจำสัปดาห์นั้น

## เนื้อหารายการ
เนื่องจากทางรายการมีการหยิบยกประเด็นในสังคมที่ยังเป็นข้อถกเถียงกันอยู่มาก จึงมีบ่อยครั้งที่มีการหยิบยกเนื้อหาในรายการนี้ไปถกเถียงกันในสือกระแสหลักและสือออนไลน์อยู่บ่อยครั้ง ดังเช่นกรณีประเด็นของ จ้ะ คันหู  และกรณีความไม่เหมาะในคำสอนของแม่ชีทศพรที่เปรียบเทียบอวัยวะเพศหญิงกับประตูเมืองและคำสอนแก้เคล็ดโดยแนะนำให้ลูกศิษย์ร่วมเพศกัน  มีครั้งหนึ่งที่มีการวิพากย์วิจารณ์ เกี่ยวกับพระพุทธศาสนา ทำให้ คำผกา ต้องออกมาขอโทษและงดออกอากาศถึง 5 สัปดาห์

## อ้างอิง

## แหล่งข้อมูลอื่น
* เว็บทางการของรายการคิดเล่นเห็นต่างกับคำผกา 
* โอ๊คแจ้ง..วอยซ์ทีวี พร้อมเสิร์ฟ 3 รายการใหม่ 3 รสชาติ คุณปลื้มนำทีมเด็ดทุกช่วง

หมวดหมู่:รายการโทรทัศน์ไทย
บรรจุภัณฑ์ชนิดอ่อนขนาดใหญ่

thumb|บรรจุภัณฑ์ชนิดอ่อนขนาดใหญ่
**บรรจุภัณฑ์ชนิดอ่อนขนาดใหญ่** หรือ **บิ๊กแบ็ก** หรือ **บัลก์แบ็ก** () เป็นบรรจุภัณฑ์มาตรฐานขนาดใหญ่สำหรับเก็บและขนส่งผลิตภัณฑ์แห้งที่ไหลได้ ตัวอย่างเช่น ทราย ปุ๋ย และพลาสติกเม็ดเล็ก ๆ

บิ๊กแบ็กพบทำจากพอลีเอทีลีนหรือพอลีโพรพีลีนสานหนามากที่สุด มีทั้งแบบเคลือบผิวและไม่เคลือบผิว มักมีขนาดเส้นผ่านศูนย์กลางประมาณ 110 เซนติเมตร และมีความสูงหลายขนาดตั้งแต่ 100 ถึง 200 เซนติเมตร ปกติรับน้ำหนักได้ประมาณ 1,000 กิโลกรัม แต่บรรจุภัณฑ์ที่ใหญ่กว่าสามารถเก็บได้มากกว่านั้น บิ๊กแบ็กเฉลี่ยที่ทำขึ้นเพื่อขนส่งของหนักหนึ่งตันมีน้ำหนักระหว่าง 5-7 ปอนด์ 

บรรจุภัณฑ์ชนิดอ่อนขนาดใหญ่นิยามว่าเป็น intermediate bulk container ที่มีตัวทำมาจากเส้นใยยืดหยุ่น มีคุณสมบัติ ไม่สามารถถือได้ด้วยมือเมื่อบรรจุแล้ว, ตั้งใจใช้กับการขนส่งวัตถุแข็งในรูปผง เกล็ดหรือเม็ดเล็ก ๆ, ไม่ต้องการการบรรจุเพิ่มเติม, ออกแบบมาเพื่อให้ยกขึ้นโดยจับส่วนบนสุดโดยอุปกรณ์อย่าง lift loop หรือ strap

## อ้างอิง

หมวดหมู่:การหีบห่อ
หมวดหมู่:บรรจุภัณฑ์
กริสเตียน ดากีโอ

**กริสเตียน ดากีโอ** (; 4 เมษายน ค.ศ. 1969 – 2 พฤศจิกายน ค.ศ. 2018) เกิดที่เมืองการ์ปี เป็นทั้งนักมวยไทยและนักมวยสากลชาวอิตาลี

## ประวัติ
กริสเตียน ดากีโอ เริ่มฝึกมวยไทยตั้งแต่อายุ 20 ปี และได้กลายมาเป็นนักมวยไทยระดับอาชีพในปี ค.ศ. 1993 ต่อมา ในปี ค.ศ. 2000 เขาได้รับรางวัลแชมป์ยุโรปของมวยไทยโลก และรวมถึงปีถัดมา เขาเป็นที่ยอมรับในการต่อสู้จากการชนะที่เวทีมวยลุมพินีในกรุงเทพ นับเป็นชาวอิตาลีคนแรกที่ประสบความสำเร็จในเวทีนี้

ตั้งแต่ ค.ศ. 1996 เขาได้พำนักอยู่ที่ประเทศไทยเป็นการถาวรเพื่อสร้างผลงาน จากนั้นในปี ค.ศ. 2006 ก็ได้ทำการเปิดค่ายฝึกสอนมวยไทย ปีถัดมา เขาชนะรายการชิงแชมป์ของประเทศไทย และปี ค.ศ. 2010 ได้รับเข็มขัดผู้ชนะใน WMA กับอีกครั้งใน ค.ศ. 2011 ด้วยผลงานสามเหรียญทองแดงสำหรับทีมชาติอิตาลีในการชิงแชมป์ยุโรปสองรายการ (ที่ นครปาฟอส ประเทศไซปรัส กับ กรุงมอสโก ใน ประเทศรัสเซีย) รวมถึงรายการชิงแชมป์โลกที่แข่งขันในกาโอรเล

สถิติการแข่งขันระดับอาชีพของเขาคือ ชนะ 131 ครั้ง ใน 170 รายการ

### มวยสากล
คริสเตียนชกมวยสากลครั้งแรกเมื่อวันที่ 29 กรกฎาคม ค.ศ. 2010 ที่เมืองพัทยา จังหวัดชลบุรี โดยชนะน็อกในยกที่ 2 โดยที่คู่ต่อสู้นั้นยังไม่มีข้อมูลปรากฏแน่ชัด

คริสเตียนได้ขึ้นชิงแชมป์สมาคมมวยแห่งทวีปเอเชีย (พีเอบีเอ) ที่ว่างลง ในรุ่นไลท์เฮฟวีเวท โดยชนะน็อกยกแรก มุฮัมมัด อิมาม นักมวยชาวอินโดนีเซีย เมื่อวันที่ 2 กรกฎาคม ค.ศ. 2015 ที่หน้าศาลากลางจังหวัดนครราชสีมา ร่วมรายการเดียวกับ น็อคเอาท์ ซีพีเฟรชมาร์ท ป้องกันแชมปโลกเฉพาะกาลสมาคมมวยโลก กับ อเล็กซิส ดิแอซ นักมวยชาวเวเนซุเอลา

## เกียรติประวัติ

### มวยไทย

### มวยสากล
* แชมป์ PABA รุ่นไลท์เฮฟวีเวท
** ชิง (ที่ว่าง) 2 กรกฎาคม พ.ศ. 2558 ชนะน็อคยก 1 มุฮัมมัด อิมาม ( อินโดนีเซีย) ที่ หน้าศาลากลางจังหวัดนครราชสีมา

## ชื่อชกมวยอื่น
* คริสเตียน คอมแบตกรุ๊ป (ชื่อชกมวยสากล)

## อ้างอิง

* สถิติการชกมวยสากล

## แหล่งข้อมูลอื่น
* Christian Daghio Campione del Mondo WMA

หมวดหมู่:นักมวยไทยชาวอิตาลี
หมวดหมู่:นักมวยสากลชาวอิตาลี
หมวดหมู่:แชมป์ PABA
หมวดหมู่:ผู้ฝึกสอนมวยไทย
หมวดหมู่:ชาวอิตาลีในประเทศไทย
หมวดหมู่:บุคคลจากแคว้นเอมีเลีย-โรมัญญา
หนอนมอร์ริส

**หนอนมอร์ริส** () หรือ **หนอนอินเทอร์เน็ต 2 พฤศจิกายน ค.ศ. 1988** เป็นหนอนคอมพิวเตอร์ตัวแรก ๆ ที่แพร่กระจายผ่านอินเทอร์เน็ต หนอนมอร์ริสถูกพิจารณาว่าเป็นหนอนตัวแรก และแน่นอนว่าเป็นตัวแรกที่ได้รับความสนใจอย่างสำคัญจากสื่อกระแสหลัก นอกจากนี้ ยังเป็นผลให้เกิดการพิสูจน์ว่ากระทำผิดครั้งแรกในสหรัฐอเมริกาภายใต้รัฐบัญญัติการฉ้อโกงและใช้คอมพิวเตอร์ในทางที่ผิด ค.ศ. 1986 โค้ดถูกเขียนขึ้นโดยนักศึกษามหาวิทยาลัยคอร์เนลล์ โรเบิร์ต แทบแพน มอร์ริส และเริ่มปล่อยเมื่อวันที่ 2 พฤศจิกายน ค.ศ. 1988 จากสถาบันเทคโนโลยีแมสซาชูเซตส์ (MIT)

เจตนาของผู้สร้างมิได้ต้องการเขียนขึ้นเพื่อก่อความเสียหาย แต่เพื่อวัดขนาดของอินเทอร์เน็ต ยิ่งไปกว่านั้น หนอนมอร์ริสทำงานโดยอาศัยช่องจุดอ่อนที่ทราบกันใน Unix sendmail, finger และ rsh/rexec เช่นเดียวกับรหัสผ่านที่อ่อนแอ

right|thumb|180px|แผ่นดิสก์ซึ่งบรรจุซอร์สโค้ดของหนอนมอร์ริส เก็บรักษาไว้ที่พิพิธภัณฑ์วิทยาศาสตร์บอสตัน

## ผล
สำนักงานตรวจสอบบัญชีกลางสหรัฐอเมริกาประเมินมูลค่าความเสียหายไว้ระหว่าง 10-100 ล้านดอลลาร์สหรัฐ

มอร์ริสถูกพิจารณาคดีและตัดสินว่าละเมิดประมวลกฎหมายสหรัฐอเมริกาหมวด 18 มาตรา 1030 รัฐบัญญัติการฉ้อโกงและใช้คอมพิวเตอร์ในทางที่ผิด ในคดีระหว่างพนักงานอัยการ กับมอร์ริส หลังอุทธรณ์ เขาถูกตัดสินโทษคุมประพฤติสามปี บำเพ็ญประโยชน์ต่อสาธารณะ 400 ชั่วโมง และปรับ 10,000 ดอลลาร์สหรัฐ

## อ้างอิง

ม